บลจ.บัวหลวงขาย2กองทุนตราสารหนี้รัฐ
บลจ.บัวหลวง เปิดขายกองทุนตราสารหนี้รัฐ 2 กองทุน ลงทุนสั้น 3-6 เดือน
26 ส.ค. 2553

บลจ.บัวหลวง เปิดขายกองทุนตราสารหนี้รัฐ 2 กองทุน ลงทุนสั้น 3-6 เดือน 
รายงานข่าวจากบริษัทหลักทรัพย์จัดการกองทุน (บลจ.) บัวหลวง แจ้งว่า บริษัทเปิดขายกองทุนรวมบัวหลวงธนรัฐ 9/10 (B9/10) อายุประมาณ 3 เดือน ขนาดโครงการ 3,000 ล้านบาท และกองทุนรวมบัวหลวงธนรัฐ 10/10 (B10/10) อายุประมาณ 6 เดือน ขนาดโครงการ 2,000 ล้านบาท โดยเปิดขายระหว่างวันที่ 27 ส.ค.-2 ก.ย.2553
ทั้งสองกองทุนเน้นลงทุนในตราสารหนี้ภาครัฐ เช่น พันธบัตรรัฐบาล พันธบัตรธนาคารแห่งประเทศไทย ตั๋วเงินคลัง โดยสามารถลงทุนขั้นต่ำ 10,000 บาท ที่ราคาเสนอขาย 10 บาทต่อหน่วยลงทุน โดยกองทุนดังกล่าว เหมาะสมกับเงินลงทุนส่วนที่ต้องการความมั่นคง และความเสี่ยงต่ำ เพื่อโอกาสในการรับผลตอบแทนที่สูงกว่าการฝากเงิน โดยไม่ต้องไปลงทุนในหุ้น ลงทุนขั้นต่ำ 10,000 บาท ที่ราคาเสนอขาย 10 บาทต่อหน่วยลงทุน